Document ID: 32000D0063

ΑΠΟΦΑΣΗ ΤΗΣ ΕΠΙΤΡΟΠΗΣ
της 18ης Ιανουαρίου 2000
για τροποποίηση της απόφασης 96/627/ΕΚ που θέτει σε εφαρμογή το άρθρο 2 της οδηγίας 77/311/ΕΟΚ του Συμβουλίου, σχετικά με την ηχοστάθμη στη θέση οδήγησης των τροχοφόρων γεωργικών και δασικών ελκυστήρων
[κοινοποιηθείσα υπό τον αριθμό Ε(1999) 3546]
(Κείμενο που παρουσιάζει ενδιαφέρον για τον ΕΟΧ)
(2000/63/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/311/ΕΟΚ του Συμβουλίου, της 29ης Μαρτίου 1977, περί προσεγγίσεως των νομοθεσιών των κρατών μελών των αναφερομένων στο ηχητικό επίπεδο που αντιλαμβάνονται οι οδηγοί των γεωργικών ή δασικών ελκυστήρων με τροχούς(1), όπως τροποποιήθηκε τελευταία από την οδηγία 97/54/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 2 παράγραφος 2,
Εκτιμώντας τα ακόλουθα:
(1) για το σύνολο σχεδόν των ελκυστήρων χωρίς θάλαμο οδήγησης, είναι τεχνικώς αδύνατο να τηρηθεί η προθεσμία λήξης της μεταβατικής περιόδου, που καθορίσθηκε με την απόφαση 96/627/ΕΚ της Επιτροπής(3)· υπό αυτούς του όρους, είναι αναγκαίο να μετατεθεί, για τα εν λόγω οχήματα, η λήξη της μεταβατικής περιόδου που προβλέπεται από την απόφαση 96/627/ΕΚ·
(2) τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την προσαργογή στην τεχνική πρόοδο των οδηγιών που προβλέπουν την εξάλειψη των τεχνικών εμποδίων στις συναλλαγές στον τομέα των γεωργικών και δασικών ελκυστήρων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 1 της απόφασης 96/627/ΕΚ αντικαθίσταται από το ακόλουθο κείμενο:
"Άρθρο 1
Η περίοδος που αναφέρεται στο άρθρο 2 παράγραφος 2 της οδηγίας 77/311/ΕΟΚ εκπνέει:
- την 1η Οκτωβρίου 2001 για όλους τους νέους τύπους ελκυστήρων,
- την 1η Οκτωβρίου 2003 για όλους τους νέους ελκυστήρες"
Άρθρο 2
Τα κράτη μέλη εκδίδουν τις διατάξεις που απαιτούνται για να συμμορφωθούν με την παρούσα απόφαση έως τις 30 Σεπτεμβρίου 2001. Ενημερώνουν αμέσως την Επιτροπή σχετικά.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 18 Ιανουαρίου 2000.

Labels: 8
9
6
20